ПРЕДЛОГ ЗАКОНА О

ИЗМЕНАМА И ДОПУНАМА ЗАКОНА О ОСНОВАМА СИСТЕМА

ОБРАЗОВАЊА И ВАСПИТАЊА

**Члан 1.**

У Закону о основама система образовања и васпитања („Службени гласник РС”, бр. 88/17 и 27/18 – др.закон), у члану 20. после речи: „дете”, додају се речи: „узраста од три године до поласка у основну школу”.

**Члан 2.**

У члану 43. став 2. тачка 3) на крају текста тачка се замењује тачком и запетом и додаје се тачка 4) која гласи:

„4) Центар за образовну технологију.”.

**Члан 3.**

После члана 46, додаје се назив члана и члан 46а, који гласи:

„**Центар за образовну технологију**

**Члан 46а**

Завод за вредновање квалитета образовања и васпитања у оквиру Центра за образовну технологију обавља следеће стручне послове:

1) учествује у планирању развоја квалитетног дигиталног образовања и у планирању интеграције дигиталне компоненте у планска документа на националном нивоу, у складу са законом којим се уређује плански систем Републике Србије;

2) израђује и публикује интрументе образовне политике, радне материјале, препоруке и приручнике за развој и сертификацију дигиталних вештина и компетенција;

3) развија и остварује програме обука у области дигиталног образовања или других обука из надлежности завода које се остварују коришћењем интернета;

4) пружа стручну подршку, развија методологију и инструменте за израду база дигиталних образовних садржаја, отворених образовних ресурса и софтверских решења;

5) развија и остварује анализе за процену васпитне и образовне додате вредности образовне технологије као показатеља квалитета рада установе или остварених ученичких постигнућа;

6) пружа стручну помоћ и подршку приликом праћења дигиталне компоненте у оквиру самовредновања, спољашњег вредновања рада установа, спровођења националних испита, спровођења националних испитивања, израде образовних стандарда и стандарда квалитета рада установа;

7) припрема извештаје и публикације из области дигиталног образовања.”.

**Члан 4.**

У члану 51. став 4. мења се и гласи:

„Министар одлучује о одобравању огледа и прописује програм огледа, на основу стручне процене и препоруке надлежног савета, односно завода, односно одговарајуће институције компетентне за предмет огледа, уколико нису подносиоци те иницијативе.”.

У ставу 5. речи: „као и” замењују се речју: „односно”.

Став 13. брише се.

**Члан 5.**

Члан 54. мења се и гласи:

„**Члан 54.**

Установа може да стекне статус ресурсног центра (у даљем тексту: ресурсни центар) за пружање стручне подршке деци, ученицима и одраслима са сметњама у развоју и инвалидитетом, њиховим породицама и другим образовним и васпитним установама.

Ресурсни центар пружа и стручну подршку приликом избора, примене и набавке асистивне технологије у образовању и васпитању и прати нове правце развоја подршке деци, ученицима и одраслима са сметњама у развоју и инвалидитетом.

Одлуку о додели статуса ресурсног центра доноси министар.

Ближе услове за стицање статуса ресурсног центра, организовања рада и престанка важења статуса прописује министар, уз сагласност министра надлежног за послове локалне самоуправе, министра надлежног за послове здравља и министра надлежног за послове социјалне заштите.”.

**Члан 6.**

У члану 72. став 5. речи: „сваког наставног”, замењују се речју: „обавезног”, а после речи: „предмета”, додајe се запета и речи: „изборног програма и активности”.

У ставу 6. реч: „наставног”, замењује се речју: „обавезног”, а после речи: „предмета”, додаје се запета и речи: „изборног програма и активности”.

У ставу 7. реч: „наставног“ замењује се речју: „обавезног”, после речи: „предмета” додаје се запета и речи: „изборног програма и активности”, а реч: „предметног” брише се.

Став 11. мења се и гласи:

„Ученик који је на крају школске године оцењен и има прелазне оцене из свих обавезних предмета и из изборног програма други страни језик и који је оцењен из свих осталих изборних програма и активности прелази у наредни разред.”.

**Члан 7.**

У члану 73. став 1. речи: „изборних програма и активности” бришу се, а после речи: „описна”, брише се тачка и додају се речи: „и утврђује се на крају првог и другог полугодишта.”.

После става 1. додаје се нови став 2. који гласи:

„У првом разреду основног образовања и васпитања закључна оцена из изборних програма и активности је описна и утврђује се на крају првог и другог полугодишта.”.

Досадашњи ст. 2. и 3. који постају ст. 3. и 4. мењају се и гласе:

„Оцена из става 1. овог члана исказује се као напредовање ученика у остваривању исхода, ангажовање и препорука.

Закључне оцене у првом разреду основног образовања и васпитања из обавезних предмета и из изборних програма и активности уносе се у ђачку књижицу и ученик прелази у наредни разред.”.

Досадашњи став 4. брише се.

У ставу 8. на крају текста тачка се замењује запетом и додају се речи: „изузев ученика другог и трећег разреда основног музичког и балетског образовања и васпитања.”.

У ставу 10. после речи: „основног образовања и васпитања” додају се речи: „и ученик од другог до завршног разреда основног музичког и балетског образовања и васпитања, као”.

У ставу 13. после речи: „основног образовања и васпитања”, додају се речи: „и ученик од другог до завршног разреда основног музичког и балетског образовања и васпитања, као”.

После става 18. додаје се став 19. који гласи:

„Разредни испит полаже ученик који није оцењен из обавезног предмета, изборног програма и активности, уколико није похађао наставу више од трећине укупног годишњег броја часова тог обавезног предмета, изборног програма и активности и уколико се оцењивањем утврди да није достигао образовне стандарде на основном нивоу.”.

**Члан 8.**

У члану 75. став 2. после речи: „завршио разред”, додаје се запета и речи: „односно има недовољан успех”.

Ст. 3. и 4. бришу се.

Досадашњи ст. 5 – 7. постају ст. 3 – 5.

У досадашњем ставу 5. који постаје став 3. после речи: „предмета”, додају се речи: „и из изборног програма други страни језик, као”.

У досадашњем ставу 6. који постаје став 4. после речи: „оцена из” додаје се реч: „обавезних”, а после речи: „предмета” додаје се запета и речи: „изборних програма, изузев верске наставе и грађанског васпитања”.

**Члан 9.**

У члану 78. после става 3. додаје се став 4. који гласи:

„Кандидат који је након завршеног програма обуке стекао јавну исправу о оствареном стандарду квалификације у целини и јавну исправу о оствареном стандарду кључних компетенција за општеобразовни део средњег стручног образовања одраслих има право изласка на завршни испит, односно право на полагање стручне матуре.”.

Досадашњи став 4. постаје став 5.

**Члан 10.**

Члан 82. мења се и гласи:

„**Члан 82.**

Ученик основног и средњег образовања и васпитања, његов родитељ, односно други законски заступник има право да поднесе:

1) приговор на оцену из обавезног предмета, изборног програма и активности и из владања у току школске године;

2) приговор на закључну оцену из обавезног предмета, изборног програма и активности и из владања на крају првог и другог полугодишта;

3) приговор на испит.

Приговор на оцену из обавезног предмета, изборног програма и активности и из владања у току школске године подноси се директору школе у року од три дана од саопштења оцене.

Приговор на закључну оцену из обавезног предмета, изборног програма и активности и из владања на крају првог и другог полугодишта подноси се директору школе у року од три дана од дана добијања ђачке књижице, односно сведочанства, осим за ученике завршних разреда у року од 24 сата.

Приговор на испит подноси се директору школе, у року од 24 сата од саопштавања оцене на испиту.

Директор школе, у сарадњи са стручним сарадником и одељенским старешином, решењем одлучује о приговору из става 1. тачка 1) овог члана у року од три дана, односно у року од 24 сата о приговору из става 1. тач. 2) и 3) овог члана, претходно прибаваљајући изјаву наставника.

Директор је дужан да предметном наставнику на чију оцену је уложен приговор, у року од три дана од дана доношења решења из става 5. овог члана достави решење.

Ако оцени да је приговор на оцену из обавезног предмета, изборног програма и активности основан и да оцена није јавно саопштена, образложена, односно да оцењивање није у складу са прописима, директор поништава оцену, појачава педагошко-инструктивни рад са наставником у установи и решењем образује комисију за проверу знања ученика, преглед и поновно оцењивање писменог или другог рада ученика. Комисија има три члана, од којих су два стручна за предмет, односно област предмета.

Уколико се утврди да закључна оцена није изведена у складу са прописима, директор поништава и враћа оцену одељењском већу на разматрање и закључивање.

Ако директор и након поновног разматрања и закључивања од стране одељењског већа прописаног ставом 8. овог члана, утврди да закључна оцена из обавезног предмета, изборног програма и активности није изведена у складу са прописима или је приговор из других разлога основан, решењем поништава закључну оцену и упућује ученика на полагање испита.

Наставник чија оцена је поништена упућује се и на стручно усавршавање за област оцењивања и комуникацијских вештина.

Уколико појачани педагошко-инструктивни рад у установи и стручно усавршавање наставника не дају позитиван резултат, директор је у обавези да захтева стручно педагошки надзор над радом наставника од стране просветног саветника.

Ако директор у сарадњи са стручним сарадником и одељењским старешином оцени да је приговор на оцену из владања основан и да оцењивање није у складу са прописима упућује одељенском већу на разматрање и поновно одлучивање, уз учешће стручних сарадника.

Ако утврди да је оцена на испиту изведена противно прописима, поништава испит и упућује ученика на поновно полагање испита. Испит се организује у року од три дана од дана подношења приговора.

Уколико школа нема потребан број стручних лица, ангажује стручно лице из друге школе.

Наставник чија оцена је оспорена или на чији је предлог утврђена закључна оцена, не може да буде члан комисије.

Када је поништен испит директор образује нову комисију у чијем саставу не могу да буду чланови комисије чији је испит поништен.

Оцена комисије је коначна.”.

**Члан 11.**

У члану 85. став 2. мења се и гласи:

„За учињену тежу повреду обавезе ученика директор закључком покреће васпитно-дисциплински поступак најкасније у року од осам дана од дана сазнања, а за учињену повреду забране из [чл. 110 – 112.](http://we2.cekos.com/ce/index.xhtml?&action=propis&file=f129220&path=12922002.html&anchor=&regExpZaMarkiranje=&query=&mark=false&tipPretrage=1&tipPropisa=1&domen=0&mojiPropisi=true&datumOd=&datumDo=&groups=-%40--%40--%40--%40--%40-#c0110) овог закона закључком покреће поступак одмах, а најкасније у року од два дана од дана сазнања, о чему одмах, а најкасније наредног радног дана обавештава родитеља, односно другог законског заступника.”.

После става 2. додаје се нови став 3. који гласи:

„Директор води поступак и окончава га решењем.”.

Досадашњи ст. 3. и 4. постају ст. 4. и 5.

Досадашњи ст. 5. и 6. бришу се.

Досадашњи ст. 7 – 9. постају ст. 6 – 8.

**Члан 12.**

У члану 89. после става 6. додају се ст. 7. и 8. који гласе:

„Установа од националног значаја за Републику Србију, у смислу овог закона, јесте установа која остварује изузетне резултате на међународном нивоу чиме доприноси унапређивању и промовисању система образовања и васпитања Републике Србије.

Установе од националног значаја за Републику Србију јесу Математичка гимназија у Београду и Гимназија „Јован Јовановић Змај” у Новом Саду.”.

**Члан 13.**

У члану 92. додаје се став 2. који гласи:

„Ближе услове за оснивање, почетак рада и обављање делатности установе, прописује министар.”.

**Члан 14.**

У чл. 120, 121. и 138. реч: „општински” у одређеном падежу замењују се речју: „локални” у одговарајућем падежу.

**Члан 15.**

У члану 122. став 3. реч: „предшколској” брише се, а речи: „васпитања и образовања” замењују се речима: „образовања и васпитања”.

**Члан 16.**

У члану 124. став 1. мења се и гласи:

„Орган управљања закључује са директором уговор о раду на одређено време.”.

После става 1. додају се нови ст. 2. и 3. који гласе:

„Уколико је за директора именовано лице из реда запослених у тој установи, доноси се решење о његовом премештају на радно место директора које по сили закона замењује одговарајуће одредбе уговора о раду.

Уколико је директор именован из реда запослених код другог послодавца, остварује право на мировање радног односа на основу решења о именовању.”.

Досадашњи ст. 2 – 4. постају ст. 4 – 6.

Досадашњи став 2. који постаје став 4. мења се и гласи:

„Лице из ст. 2. и 3. овог члана има право да се након престанка дужности директора након првог, односно другог мандата врати на послове које је обављало пре именовања за директора установе.”.

У досадашњем ставу 4. који постаје став 6. речи: „става 3.” замењују се речима: „става 5.”.

**Члан 17.**

У члану 157. после става 5. додају се ст. 6. и 7. који гласе:

„Изузетно, образовно-васпитни рад на српском језику у иностранству може да изводи и лице које није у радном односу на неодређено време у школи у Републици Србији, а које има пребивалиште на територији земље у којој се остварује образовно-васпитни рад на српском језику у иностранству и које испуњава остале услове за лице које остварује образовно-васпитни рад на српском језику у иностранству.

Лице из става 6. овог члана ангажује се на основу конкурса или на предлог надлежног дипломатско-конзуларног представиштва.”.

**Члан 18.**

У члану 167. после става 3. додаје се став 4. који гласи:

„Висина отпремнине из става 3. овог члана утврђује се општим актом установе, с тим што не може бити нижа од збира трећине плате запосленог за сваку навршену годину рада у радном односу код послодавца код кога остварује право на отпремнину.”.

**Члан 19.**

У члану 174. став 2. после речи: „у складу са” додају се речи: „овим и”.

У ставу 3. после речи: „у складу са” додају се речи: „овим и”.

Ст. 4. и 5. мењају се и гласе:

„Установа може сваку од евиденција из ст. 1 – 3. овог члана да води електронски у оквиру јединственог информационог система просвете (у даљем тексту: ЈИСП).

Евиденције из ст. 1 – 3. овог члана установа води на српском језику ћириличким писмом на прописаном обрасцу или електронски.”.

Став 6. брише се.

Досадашњи ст. 7. и 8. постају ст. 6. и 7.

После досадашњег става 8. који постаје став 7. додаје се нови став 8. који гласи:

„Уколико установа води евиденцију у електронском облику, Министарство је обрађивач података и одговорно је за чување и заштиту података.”.

Став 9. мења се и гласи:

„Врсту, назив, садржај и изглед образаца евиденција и јавних исправа и начин њиховог вођења, попуњавања и издавања, прописује министар, у складу са овим и посебним законом.”.

**Члан 20.**

У члану 175. ст. 1. и 2. мењају се и гласе:

„Министарство успоставља ЈИСП и њиме управља уз техничку подршку службе Владе надлежне за пројектовање, усклађивање, развој, функционисање система електронске управе и друге послове прописане законом.

Служба Владе из става 1. овог члана обавља послове који се односе на чување, спровођење мера заштите и обезбеђивања сигурности и безбедности података у државном центру за чување и управљање података, у складу са прописима којима се уређује електронска управа и информациона безбедност.”.

У ставу 3. после речи „Министарство” додају се речи: „у оквиру ЈИСП-а”.

После става 3. додају се нови став 4. и став 5. који гласе:

„У регистар из става 3. овог члана уносе се подаци из евиденција из члана 174. овог закона.

Установе су дужне да у регистар из става 3. овог члана уносе и ажурирају податке из евиденција из члана 174. овог закона, уколико евиденције не воде у оквиру ЈИСП-а.”.

Досадашњи став 4. постаје став 6.

**Члан 21.**

У члану 176. став 5. реч: „искључиво” брише се, а на крају става тачка се замењује запетом и додају се речи: „као и у друге сврхе прописане законом.”.

После става 6. додају се нови ст. 7. и 8. који гласе:

„Родитељ, односно други законски заступник и одрасли из става 6. овог члана може да захтева да му се ЈОБ и подаци за лични приступ регистру доставе на адресу електронске поште.

Министарство успоставља и води евиденцију у електронском облику о свим захтевима и додељеним ЈОБ и привременим ЈОБ.”.

Досадашњи ст. 7 – 9. постају ст. 9 – 11.

У досадашњем ставу 7. који постаје став 9. после речи: „привременом ЈОБ-у” додају се речи: „из става 6. овог члана”.

**Члан 22.**

У члану 177. став 1. речи:

„Установа уноси и ажурира податке из члана 174. став 2. овог закона у регистар деце, ученика и одраслих, преко свог приступног налога преко ЈОБ-а, и то:”, замењују се речима: „Подаци из [члана 174.](http://we2.cekos.com/ce/index.xhtml?&action=propis&file=12922002.html&path=12922002.html&query=&mark=false&tipPretrage=1&tipPropisa=1&domen=0&mojiPropisi=true&datumOd=&datumDo=&groups=-%40--%40--%40--%40--%40-&regExpZaMarkiranje=#c0174) став 2. овог закона уносе се у регистар деце, ученика и одраслих, преко ЈОБ-а, у складу са законом, и то:”.

**Члан 23.**

У члану 180. став 1. речи: „Установа уноси и ажурира податке” замењују се речју: „Подаци”, а после речи: „закона” додају се речи: „уносе се”.

**Члан 24.**

У члану 181. став 2. после речи: „матуре;” додају се речи: „праћење и мерење утицаја квалификација на запошљавање, односно могућности запошљавања према стеченим квалификацијама;”.

**Члан 25.**

У члану 182. став 6. реч: „идентитету”, брише се.

После става 6. додаје се став 7. који гласи:

„Корисник података из регистара из [члана 175.](http://we2.cekos.com/ce/index.xhtml?&action=propis&file=12922002.html&path=12922002.html&query=&mark=false&tipPretrage=1&tipPropisa=1&domen=0&mojiPropisi=true&datumOd=&datumDo=&groups=-%40--%40--%40--%40--%40-&regExpZaMarkiranje=#c0175) став 3. овог закона је и агенција надлежна за квалификације која је основана и обавља делатност у складу са законом којим је уређен национални оквир квалификација, уз обезбеђивање заштите података о личности.”.

**Члан 26.**

У члану 183. став 2. речи: „Установа уноси, односно ажурира податке” замењују се речима: „Подаци из става 1. овог члана уносе се”.

Став 3. мења се и гласи:

„Подаци из евиденције из члана 174. овог закона чувају се на начин и у роковима прописаним посебним законом.”.

**Члан 27.**

У члану 184. став 5. реч: „регистра” замењује се речју: „регистара”.

**Члан 28.**

У члану 205. став 2. речи „од школске 2018/2019. године” замењују се речима: „даном ступања на снагу прописа којим се утврђују коефицијенти на основу стеченог звања.”.

**Члан 29.**

Орган управљања установе дужан је да радно-правни статус директора, усклади са одредбама овог закона, у року од 30 дана од дана ступања на снагу овог закона.

**Члан 30.**

Запослени који није стекао одговарајуће образовање за извођење наставе и других облика образовно-васпитног рада у школи за ученике са сметњама у развоју и инвалидитетом, обавезан је да у року од четири године од дана ступања на снагу овог закона, стекне одговарајуће образовање.

**Члан 31.**

Изузетно од члана 144. став 1. Закона о основама система образовања и васпитања („Службени гласник РС”, бр. 88/17 и 27/18 – др. закон) медицинска сестра која је засновала радни однос у установи пре ступања на снагу Закона о предшколском васпитању и образовању („Службени гласник РС”, бр. 18/10, 101/17 и 113/17 – др. закон), може да обавља васпитно-образовни рад у предшколској установи без лиценце.

**Члан 32.**

Министар ће донети подзаконске акте за спровођење овог закона у року од годину дана од дана ступања на снагу овог закона.

**Члан 33.**

Овај закон ступа на снагу осмог дана од дана објављивања у „Службеном гласнику Републике Србије”.